**Kairuan** (arapski: القيروان / Qeirwān, čita se *Keruan*) je grad od 139,070 stanovnika na sjeveru Tunisa u Vilajetu Kairuan u kom je administrativni centar.

On u zemljama Magreba ima status svetog grada, a zbog brojnih spomenika rane islamske arhitekture uvršten je 1988. na UNESCO-vu 
Listu mjesta svjetske baštine u Africi.

Geografske karakteristike
-------------------------

Gradska vrata
Kairouan leži u stepskoj polupustinjskoj unutrašnjosti, udaljen 61 km zapadno od lučke Sousse,a od glavnog grada Tunisa udaljen je oko 184 km južno.

Historija
---------

Prema tradiciji grad je 670. osnovao Ukba ibn Nafi zvan i Sidi Ukba (Sveti Ukba) pratilac proroka Muhameda i general, na mjestu bizantske utvrde *Kamouinia*.

Grad mu je poslužio kao logor iz kog je pokrenuo ofenzivu koja je rezultirala političko - religijskom pokoravanju pod Islam, zemalja Magreba (sjeverozapad Afrike).

Negdje oko 800. prvi aglabidski emir odabrao je Kairouan za prijestolnicu Magreba.
U njemu se među prvima razvila Škola malikijskog mezheba, pa su njihove uleme često kritizirale lične i političke ekscese aglabidskih emira.

Nakon toga je dobar dio 11. vijeka bio (zajedno sa Mahdijom politički centar vladara Fatimida i Zirida i izrastao u jedan od velikih 
administrativnih, trgovačkih, religijskih i intelektualnih centara Islama. Za ranog srednjeg vijeka bio je poznat i po medicini kojom su se bavili i istraživali je muslimanski i židovski ljekari.

Zbog učestalih beduinskih napada krajem 11. vijeka, smanjilo se ratarstvo u korist nomadskog stočarstva, dok je istovremeno grad Tunis sve više napredovao, tako da je početkom 12. vijeka on postao prijestolnica.

Nakon tog je Kairouan sve više stagnirao pa je nakraju spao na izolirano trgovište za nomadske stočare.

Bedemi medine

Znamenitosti
------------

Stara medina opasana bedemom prostire se na površini od 30 hektara. U njoj se nalazi najveća atrakcija grada Velika Ukbetova džamija, sa minaretom visokim 35 metara.

Orginalnu prvu džamiju podigao je Ukba ibn Nafi u 7. vijeku, današnje zdanje je peto izgrađeno na istom mjestu i datira iz vremena Aglabida. U medini se nalazi i Džamija tri portala iz 9. vijeka.

Izvan medine je *Zavija Sīdī Sahaba*, u kojoj se nalazi grobnica jednog od Muhamedovih ashabija i aglabidsko akumulacijsko jezero, otvoreni kružni bazen promjera 128 metara iz 9. vijeka.

Privreda, transport i obrazovanje
---------------------------------

Današnji Kairuan transportni i trgovački centar za žitaricee i stoku.
Poznat je po ručno tkaonim tepisima.

Nakon osnivanja univerziteta i nekih pogona lake industrije počeo je ubrzano rasti. Na rast grada utjecao je i turizam, osnažen rekonstrukcijom stare medine i osnivanjem Muzeja islamske umjetnosti.

Grad je cestama i željeznicom povezan sa ostalim tuniskim gradovima.

Pobratimski gradovi
-------------------

|  |  |
| --- | --- |
| * Maroko Fes, Maroko (1965.)
* Alžir Tlemcen , Alžir (1969.)
* Španija Córdoba, Španjolska (1969.)
* Egipat Kairo, Egipat (1976.)
 | * Uzbekistan Samarkand, Uzbekistan (1977.)
* Mali Timbuktu, Mali (1986.)
* Turska Bursa, Turska (1987.)
* Iran Nišapur, Iran (1987.)
 |

Velika Ukbetova džamijaVelika Ukbetova džamija

Izvori
------

1. 1 2 3  „*Tunisia, Cities*" (engleski). City population. Pristupljeno 7. 11. 2019.
2. 1 2 3 4 5 6 7 8 9 10 11 12 13 14 15  „*Kairouan, Tunisia*" (engleski). Encyclopædia Britannica. Pristupljeno 7. 11. 2019.
3. 1 2 3  „*Kairouan*" (engleski). Unesco. Pristupljeno 7. 11. 2019.
4. ↑  „*Uqba ibn Nafi*" (engleski). LookLex. Arhivirano iz originala na datum 2019-10-27. Pristupljeno 8. 11. 2019.
5. 1 2  „*Jumelage & Coopération international*" (francuski). Commune de Kairuan. Pristupljeno 7. 11. 2019.

Vanjske veze
------------

***Kairuan*** na Wikimedijinoj ostavi

* *Commune de Kairuan* ()
* *Kairouan*

| * p
* r
* u
Svjetska baština u Tunisu |
| --- |
|  | 
Amfiteatar u El Džemu  • Ruševine Dougga  • Nacionalni park Iškel  • Medina Kairuana  • Kartaga  • Punski grad Kerkuane s nekropolom  • Medina Sousse  • Medina Tunisa
 | Zastava Tunisa |